На основу члана 37. став 1. тачка 24) Статута Града Ниша ("Службени лист Града Ниша", број 88/08 , 143/16 и 18/2019),

 Скупштина Града Ниша на седници одржаној \_\_\_\_\_\_\_\_\_\_\_ 2025. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Народног музеја Ниш за 2024. годину, број 02 бр. 121/1-25 од 18.02.2025. године, који је Одлуком 02 бр. 134/5-25 од 21.02.2025.године, усвојио Управни одбор Установе.

II Решење доставити Народном музеју Ниш, Градскoj управи за социјалну и породичну заштиту, образовање, културу и спорт и Градскoj управи за финансије и локалне јавне приходе.

Број:

У Нишу,

**СКУПШТИНА ГРАДА НИША**

ПРЕДСЕДНИК

 Проф. Др Игор Новаковић

 **Образложење**

Члан 37. став 1. тачка 24) Статута Града Ниша прописује да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Народног музеја Ниш, на седници одржаној 21.02.2025.године, донео је Одлуку 02 бр. 134/5-25, којом je усвојио Извештај о раду и пословању Народног музеја Ниш за 2024. годину број 02 бр. 121/1-25 од 18.02.2025. године и доставио га Градскoj  управи за социјалну и породичну заштиту, образовање, културу и спорт на даље поступање.

У 2024. години, Народни музеј Ниш, као установа од великог културног значаја за овај део Србије наставила је започете активности превасходно усмерене на прикупљање, заштиту, чување и презентовање покретних историјско-уметничких културних добара.

Музејски фонд обогаћен је са 20 предмета из различитих збирки. Библиотечки фонд је увећан за 209 монографских и 48 серијских публикација. Просторије на првом спрату музејске зграде у Логору, адаптиране су у депо за смештај дела збирке историје уметности. За потребе објављивања књиге „Пуковник Мирослав Ј. Пилетић“, конзервирана је сабља пуковника Пилетића. Окончана је конзервација најугрожнијих књига из личне библиотеке Бранка Миљковића. У циљу праћена услова чувања музејских предмета, настављено је периодично мерење и евидентирање температуре и влаге дата логерима, на сталним поставкама и у депоима Настављен је рад у 2024. години на уношењу података из свих збирки у јединствени информациони систем ИМУС (1242 унетих предмета и 5968 дигитализованих) и изради дигиталних фотографија.

Током 2024.године Музеј је организовао низ активности које имају за циљ да савременим едукативним методама формира и развије адекватан однос према културном наслеђу.Треба поменути обележавање 90 година од рођења Бранка Миљковића, Меморијалну поставку Стеван Сремац и Бранко Миљковић, као и низ промоција збирки песама и романа. У 2024. години, Музеј је забележио богату и разврсну изложбену активност,као што је Бомбардовање Ниша 1999.године, затим изложба Бранко Миљковић – писма и посвете из заоставштине, Фото изложба поводом конкурса за дизајн за израду идејног решења за изградњу нове зграде Народног музеја и ГСЛУ у Нишу, као и четири гостујуће изложбе Музеја из окружења. Стручни сарадници Музеја су резултате својих истраживања презентовали на многобројним стручним и научним скуповима широм Србије. Настављена су археолошка истраживања на локацијама: Велика хумска чука у селу Хум надомак Ниша, Медијана, Средње поље у Брадарцу код Алексинца, Поред тога археолози су учествовали и у заштитним археолошким истраживањима на траси гасовода Ниш-Димитровград,У 2024. Години Музеј је објавио шест штампаних издања,један зборник, једну монографију ,три репринта и једну публикацију. Поред тога, штампани су и промотивни флајери за све објекте Музеја, на српском и енглеском језику Народни музеј је у 2024.години посетило укупно 128.144 посетилаца, од чега 88.582 домаћих и 39.562 страних.

Имајући у виду да је Извештај о раду и пословању Народног музеја Ниш за 2024. годину сачињен у складу са законом и прописима Града, као и циљевима садржаним у прописима Града, као и циљевима садржаним у оснивачком акту, Градска управа за за социјалну и породичну заштиту, образовање, културу и спорт је израдила нацрт Решења као у диспозитиву.